**ՈՐՈՇՈՒՄ**

**Կատարողական վարույթը կասեցնելու մասին**

22.09.2016թ. ք.Երևան

ՀՀ ԱՆ ԴԱՀԿ ապահովող ծառայության Երևան քաղաքի Շենգավիթ բաժնի ավագ հարկադիր կատարող արդարադատության մայոր Ս.Հակոբյանս ուսումնասիրելով 01.07.2016թ. վերսկսված թիվ 00148702 կատարողական վարույթի նյութերը

**Պ Ա Ր Զ Ե Ց Ի**

Շենգավիթ վարչական շրջանի ընդհանուրիրավասության դատարանի կողմից 21. 05.2013թ.-ին տրված թիվ ԵՇԴ/0236/02/11 կատարողական թերթի համաձայն պետք է առոչինչ /շինծու/ համարել Գալյա Քյուրքչյանի և Սեդրակ Հարությունյանի ու Սեդա Քիշմիրյանի միջև 22.03.2010թ. կնքված Երևան քաղաքի Շիրակի փողոցի 7/2 շենքի թիվ 64 բնակարանի առուվաճառքի պայմանագիրը /վավերացված է Երևանի »Նոր-Նորք« նոտարական տարածքի նոտար Նոնա Գասպարյանի կողմից, գրանցված` թիվ 851 սեղանամատյանում/։

Առ ոչինչ /կեղծ/ ճանաչել Սեդա Քիշմիրյանի և Գայանե Սարգսյանի միջև 25.05.2010թ. կնքված Երևանի Շիրակի փողոցի 7/2 շենքի թիվ 64 բնակարանի հիփոթեքի /գրավի/ պայմանագիրը /վավերացված է Երևանի »Նոր-Նորք« նոտարական տարածքի նոտար Նոնա Գասպարյանի կողմից, գրանցված` թիվ 1773 սեղանամատյանում/։

Որպես վերը նշված երկու գործարքների անվավերության հետևանքներ` անվավեր ճանաչել ՀՀ ԿԱ ԱԳԿՊԿ-ի Շենգավիթի տարածքային ստորաբաժանման կողմից 21.04.2010թ. Սեդա Քիշմիրյանի անվամբ 01-011-4-Շ-9 մատյանի 289 համարի տակ կատարված իրավունքների պետական գրանցումը և վերականգնել Գալյա Քյուրքչյանի ու Սեդրակ Հարությունյանի սեփականության իրավունքը Երևան քաղաքի Շիրակի փողոցի 7/2 շենքի թիվ 64 բնակարանի նկատմամբ, ինչպես նաև անվավեր ճանաչել Սեդա Քիշմիրյանի անվամբ ՀՀ ԿԱ ԱԳԿՊԿ-ի Շենգավիթի տարածքային ստորաբաժանման կողմից Սեդա Քիշմիրյանի անվամբ 31.05.2010թ. կատարված գրավի վերաբերյալ իրավունքների պետական գրանցումը` դադարեցնելով Սեդա Քիշմիրյանի գրավի իրավունքը Երևան քաղաքի Շիրակի փողոցի 7/2 շենքի թիվ 64 բնակարանի նկատմամբ։

Միաժամանակ 22.03.2010թ. կնքված Երևան քաղաքի Շիրակի փողոցի 7/2 շենքի թիվ 64 բնակարանի առուվաճառքի գործարքի նկատմամբ կիրառելով գրավին վերաբերող կանոններն ու, որպես վերը նշված 2 գործարքների անվավերության հետևանքներ, Երևանի Շիրակի փողոցի 7/2 շենքի թիվ 64 բնակարանը դիտել որպես գրավի առարկա և, ի ապահովումն 20.000 ԱՄՆ դոլարին համարժեք դրամի վերադարձելիության, Գալյա Քյուրքչյանից և Սեդրակ Հարությունյանից համապարտության կարգով հօգուտ Գայանե Սարգսյանի բռնագանձել 20.000 ԱՄՆ դոլարին համարժեք դրամ` Գալյա Քյուրքչյանի և Սեդրակ Հարությունյանի պարտավորությունը` Սեդա և Հրայր Քիշմիրյանների հանդեպ համարելով կատարված, իսկ Սեդա և Հրայր Քիշմիրյաններից հօգուտ Գայանե Սարգսյանի բռնագանձել փոխառության պայմանագրով չվճարված 8.500.000 դրամ գումարից 20.000 ԱՄՆ դոլարին համարժեք դրամը բռնագանձելուց հետո մնացած տարբերության գումարը։

Պարտապանից պետք է բռնագանձել բռնագանձման ենթակ գումարի հինգ տոկոս որպես կատարողական գործողությունների կատարման ծախս:

Իրականացված կատարողական գործողությունների ընթացքում արգելանք է դրվել Սեդրակ Հարությունյանին և Գալյա Քյուրքչյանին համասեփականության իրավունքով պատկանող Երևան քաղաքի Շիրակի փողոցի 7/2 շենքի թիվ 64 բնակարանի վրա, որի շուկայական արժեքը <<Ամինտաս Գրուպ>> ՍՊԸ-ի գնահատմամբ կազմում է 13.700.000 ՀՀ դրամ:

ՀՀ ԱՆ ԴԱՀԿ ապահովող ծառայության Երևան քաղաքի Շենգավիթ բաժնում հարուցված մեկ այլ թիվ 00210637 կատարողական վարույթով հօգուտ Արթուր Գալոյանի պետք է բռնագանձել նաև 7000 ԱՄՆ դոլարին համարժեք ՀՀ դրամ, ինչպես նաև ՀՀ ԿԲ կողմից սահմանված տոկոսներ:

Պարտապանի գույքը նվազագույն աշխատավարձի հազարապատիկից ավելի չափով բավարար չէ պահանջատերերի նկատմամբ պարտավորությունը ամբողջությամբ կատարելու համար:

**Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28 հոդվածով և 37 հոդվածի 8-րդ կետով**

**ՈՐՈՇԵՑԻ**

**Կասեցնել**  01.07.2016թ. վերսկսված թիվ 00148702 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան:

**Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում:**

**Որոշման պատճեն ուղարկել կողմերին:**

**Որոշումը կարող է բողոքարկվել ՀՀ վարչական դատարան կամ վերադասության կարգով որոշումը ստանալու օրվանից 10 օրվա ընթացքում:**

**ԱՎԱԳ ՀԱՐԿԱԴԻՐ ԿԱՏԱՐՈՂ` Ս.ՀԱԿՈԲՅԱՆ**